ANDREW WOMMACK EVANKELIUMIN ÄÄRELLÄ
USKO SAANEESI 7/30
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
―Tervetuloa evankeliumin äärelle.
Jatkan opetussarjaani aiheesta Usko saaneesi.
Aiheesta on saatavana kirja. Tämä on espanjankielinen versio.
Kirja on saatavana myös englanniksi. Lisäksi on työkirja sekä levyjä.
Tämä on väkevää asiaa.
Ehkä muistatte aiemman opetussarjani paranemisesta.
Siinä näytettiin paljon videoita. Yksi niistä kertoi Mike Hoeschista.
Hänellä oli rinnassaan valtava kasvain.
Opetus aiheesta Usko saaneesi oli ratkaiseva hänen paranemisessaan.
Kun hän ymmärsi sen, kasvain katosi puolessa vuodessa.
Tämä opetus voi määrittää sen, kuinka paljon saat Jumalalta.
Kyse ei ole vain paranemisesta, vaan rauhasta, ilosta ja kaikesta.
Meille on tarjolla Jeesuksen kautta kaikki se, mitä tarvitsemme.
Jumala on laittanut sen sisällemme, meidän tulee oppia käyttämään sitä.
Mielemme on kuin portti, joka voi olla joko auki tai kiinni.
Se joko päästää Jumalan asiat elämäämme tai pysäyttää ne.
Tämä opetus tulee muuttamaan näkökulmasi asioihin.
Se mahdollistaa Jumalan voiman toimimisen elämässäsi.
Ef. 2:8 "Sillä armosta te olette pelastetut uskon kautta, -
ette itsenne kautta - se on Jumalan lahja -
ette tekojen kautta, ettei kukaan kerskaisi."
Emme pelastu pelkästään armon emmekä pelkästään uskon kautta, -
vaan armosta uskon kautta.
Viime jaksossa puhuin siitä, että monet ottavat yhden totuuden -
ja vievät sen äärimmäisyyteen jättäen muut totuudet huomiotta, -
mutta tasapaino totuuksien välillä saa Jumalan voiman virtaamaan.
Yritän saada ihmiset ymmärtämään, -
että pelastumme armosta uskon kautta. Kumpikaan yksin ei riitä.
Tarvitaan yhdistelmä molempia.
Natrium on myrkky. Tarpeeksi suuri annos sitä tappaa.
Myös kloori on tappava myrkky, jos sitä ottaa riittävästi.
Natriumin ja kloorin yhdistelmä taas on suolaa, jonka puute tappaa.
Armo yksinään tappaa, jos emme ymmärrä, -
että meidänkin on tehtävä oma osamme pelastuksessa.
Siitä on paljon raamatunkohtia.
Uudessa liitossa Jeesus täytti lain kumoten samalla vanhan liiton lain.
Meidän ei siis tarvitse enää noudattaa kaikkia sen säädöksiä.
Uuden testamentin aikaan oli eräs ryhmä nimeltä gnostilaiset.
Esimerkiksi 1. Johanneksen kirje on kirjoitettu tätä harhaoppia vastaan.
Nämä ihmiset väittivät, että heillä oli korkeampaa tietoa -
ja parempi suhde Jumalaan, eikä heidän tarvinnut elää oikein.
Heidän ei tarvinnut tehdä mitään. He hemmottelivat lihaansa, -
antautuivat seksuaalisiin synteihin ja kohtelivat muita uskovia väärin.
Heidän elämänsä ei todistanut siitä, että he olisivat olleet parempia.
Yhä jotkut opettavat armon olevan sitä, ettei itse tarvitse tehdä mitään.
Olen saarnannut Jumalan armoa 46 vuotta. Armo muutti elämäni.
Olen hionut opetustani ja opetan nyt paremmin kuin ennen.
Viimeiset 25―30 vuotta olen puhunut siitä erityisen paljon.
Kristuksen ruumis kokonaisuudessaan keskittyy vahvasti suorittamiseen.
Monet sanovat, että jos toimit oikein, Jumala rakastaa sinua vastineeksi.
Olen yrittänyt vastustaa tätä ja saarnata Jumalan armoa.
Olen yrittänyt monissa tilanteissa saada ihmiset ymmärtämään -
Jumalan armoa syvemmin. Tälle julistukselle on yhä tarvetta, -
mutta viime aikoina on ollut vallalla oikea armoherätys.
Aikaisemmin julistusta armosta kritisoitiin kaikkialla, minne menin.
Olen kokenut kovia.
35 vuotta sitten armosta puhuvaa ihmistä pidettiin harhaoppisena.
Nyt armosta on tullut suosittua, ja monet opettavat siitä.
Jotkut ovat kuitenkin menneet niin pitkälle, että kieltävät helvetin -
eivätkä usko, että meidän tarvitsee tehdä mitään.
He ovat menneet niin pitkälle, että huomaan opettavani uskosta -
ja tasapainosta armon ja uskon välillä. Nykyisin mennään ojasta allikkoon.
Täälläpäin on kuraiset tiet ja ojat tien molemmin puolin.
Monesti jos meinaa ajaa ojaan, korjaa ohjausta helposti liikaa -
ja päätyy toiseen ojaan. Kumpikaan oja ei ole toista parempi.
Jos haluaa päästä perille, on pysyttävä siinä välissä.
Raamatunkin kanssa on tärkeää löytää tasapaino.
Emme saa mennä äärimmäisyyksiin armon emmekä uskon kanssa.
Pelastumme armosta uskon kautta. Samoin kuin natrium ja kloori -
muodostavat natriumkloridin, usko ja armo yhdessä -
vapauttavat Jumalan voiman. Tätä monet eivät ymmärrä.
Jotkut ovat oppineet armosta ja menneet niin pitkälle, -
ettei heidän mielestään tarvitse lukea Raamattua, rukoilla, -
elää pyhää elämää eikä tehdä mitään.
Armon korostaminen äärimmilleen ilman, -
että sitä tasapainotetaan uskolla, joka on meidän osuutemme, -
johtaa siihen, että annamme periksi synnille.
Tai sitten se tuottaa opin Jumalan äärimmäisestä kaikkivaltiudesta.
Sitä näkee paljon fundamentaalisten evankelisten kristittyjen parissa.
Siinä kaikki riippuu täysin Jumalasta. Mitä tahansa Hän haluaa, tapahtuu.
Emme voi vaikuttaa siihen mitenkään. Tällainen äärimmäisyys on väärin.
En vastusta Jumalan kaikkivaltiutta Raamatun tarkoittamassa mielessä.
Jumala on kaikkivaltias ja kaikkivoipa. Kukaan ei voi hallita Häntä -
tai määrätä Häntä tekemään jotain. Hän on ylimmäinen auktoriteetti.
Uskonto on kuitenkin keksinyt uuden määritelmän kaikkivaltiudelle.
Sen mukaan Jumala hallitsee kaikkea, -
eikä mitään tapahdu ilman Hänen lupaansa. Se ei ole totta.
Jumala loi meille vapaan tahdon ja itsemääräämisoikeuden.
Hän ei siirtele meitä kuin shakkipelin nappuloita.
Raamattu puhuu siitä paljon, mutta en nyt aio opettaa siitä.
Tuollainen äärimmäisyyksiin menevä armo on armon vääristelyä.
Tähän äärimmäinen armon painottaminen johtaa.
Toisaalta jos puhumme vain uskosta emmekä tasapainota sitä armolla, -
se johtaa lakihenkisyyteen ja jatkuvaan suorittamiseen.
Siinä pitää rukoilla vähintään tunti päivässä, -
käydä kirkossa, maksaa kymmenykset ja olla pyhä.
Tämä opetus johtaa lakihenkisyyteen ja lihan tekoihin, ja se on väärin.
Molemmilla puolilla on vääristymiä.
Armo ilman uskoa, joka on vastauksemme armoon, -
johtaa armon väärinkäyttöön.
Toiset taas eivät ymmärrä, että usko on vain vastaus armoon.
Se ei ole jotain, jota teemme saadaksemme Jumalalta jotain.
Tämä on tärkeä asia. Selitän sitä lisää myöhemmin.
Emme saa uskon avulla mitään Jumalalta.
Se on vastauksemme siihen, mitä Jumala on jo armossaan tehnyt.
Jos et ymmärrä sitä, vaan luulet, että sinun on tehtävä sitä ja tätä, -
se johtaa lakihenkisyyteen ja pelkkään suorittamiseen.
Silloin olet saatanan ansassa. Parhaatkaan tekosi eivät riitä.
Voit olla minua parempi, mutta mitä hyötyä siitä on, -
että on helvetin paras syntinen? Kukaan ei ole sen arvoinen, -
että voisi ansaita Jumalan armoa. Jos keskityt omiin suorituksiisi, -
et vastauksena armoon vaan saadaksesi Jumalan armoa, -
saatana tulee hotkaisemaan lounaasi yhtenä suupalana, -
koska et ansaitse Jumalan armoa. Tämä on todella tärkeä asia.
Armo on sitä, mitä Jumala tekee puolestasi.
Se ei riipu sinusta eikä perustu tekoihisi, -
muuten joutuisit ansaitsemaan sen, eikä se enää olisi armoa.
Armolle on monta määritelmää, ja useimmat niistä ovat hyviä.
Yksinkertaisimmillaan armo on kaikkea sitä, mitä Jumala on, -
Hänen siunaustaan ja voimaansa, mutta sen tärkein piirre on se, -
ettei se perustu tekoihimme eikä sitä voi ansaita.
Jos siis sanot, että sinun on tehtävä jotain -
ollaksesi Jumalan armon arvoinen, se ei ole enää armoa.
Näin yksinkertaista se on. Armo on kaikkea, mitä Jumala on -
ja mitä Hänellä on annettavana. Tämän kaiken saamme ansiotta.
Kuten viime jaksossa sanoin, -
armo on jotain, mitä Jumala teki jo ennen kuin olit olemassa.
Pelastus on ollut tarjolla jo maailman perustamisesta asti.
Jumala tiesi ennalta, mitä kaikkea tulisi tapahtumaan -
ja päätti, että Jeesus tulisi kuolemaan koko maailman syntien edestä.
Hän myös tiesi ennen maailman luomista, kuka ottaisi Hänet vastaan -
ja näin ollen valitsi hänet. Pelastus oli jo ennen maailman luomista -
selvä asia Jumalan mielessä.
Jeesuksen lähettäminen maailmaan oli vain päätöksen toimeenpano.
Sillä ei ollut mitään tekemistä sen kanssa, mitä me tekisimme.
Jumala ei katsonut ahdinkoamme ja reagoinut siihen säälistä.
Hän ennakoi asioita ja tarjosi pelastuksen ennen kuin sitä tarvittiin.
Tätä on armo. Jatkan kohta armon ja uskon tasapainosta, -
mutta on tärkeää muistaa, että armo oli olemassa ennen kuin tarvitsit sitä.
Armo on jo tarjolla. Kaikki on jo valmiina.
Tämän ymmärtäminen muuttaa kaiken.
Kuinka voit epäillä saavasi jotain, joka sinulle on jo annettu?
Se poistaa kaiken taistelun ja suorittamisen.
Sinun ei tarvitse enää tehdä jotain toivoen, että Jumala vastaa siihen.
Ennen kuin tarvitsit mitään, Jumala tiesi tarpeesi ennalta -
ja antoi siihen ratkaisun. Sellainen Jumala on.
Tämä on armoa. Seuraava asia on kuitenkin tärkeä.
Tituksen kirjeen 2. luvun jakeessa 11 sanotaan: -
"Sillä Jumalan armo on ilmestynyt pelastukseksi kaikille ihmisille".
Pelastumme armosta uskon kautta, mutta jos armo yksinään pelastaisi, -
kaikki ihmiset pelastuisivat, koska tässä sanotaan, -
että Jumalan armo on ilmestynyt pelastukseksi kaikille ihmisille.
Toisin sanoen Jumalan armo on sama jokaiselle ihmiselle maan päällä.
On aivan sama, oletko pyhä ihminen, joka käy kirkossa ja tekee oikein -
vai ihminen, joka on syyllistynyt homouteen, aviorikokseen, -
valehteluun, varastamiseen, murhaamiseen tai mihin vain.
Ei ole väliä, oletko uskonnollinen, hyvä ihminen vai jumalaton pakana.
Armo tuottaa pelastuksen, ja armo on ilmestynyt kaikille.
Jumalan armo on sama kaikille, koska se ei perustu tekoihimme.
Jos ajattelet, että pelastumme yksin armosta ja sillä siisti, -
eikä pelastuksemme riipu meistä vaan pelkästään Jumalasta, -
silloinhan kaikki pelastuisivat, -
sillä Jumalan armo on ilmestynyt pelastukseksi kaikille ihmisille.
Jumalan armo on sama kaikkia kohtaan.
Joku voi ymmärtää sen niin, että silloinhan kaikki on kunnossa.
Ei, koska pelastumme armosta uskon kautta. Armo yksin ei riitä.
Jumala on tarjonnut pelastuksen kaikille.
1. Joh. 2:2 "Ja hän on meidän syntiemme sovitus; -
eikä ainoastaan meidän, vaan myös koko maailman syntien."
Jeesus kuoli koko maailman syntien tähden.
Saatat ajatella, että olet tehnyt niin pahoja asioita, -
ettei sitä voi edes ymmärtää ja että olet vain todella paha ihminen.
Samantekevää, mitä olet tehnyt. Jeesus on jo sovittanut syntisi.
Hän kuoli ja kantoi jok'ikisen synnin, jonka olet ikinä tehnyt, -
olivatpa ne kuinka lukuisia, suuria tai iljettäviä tahansa.
Jeesus on sovittanut aivan kaikki syntisi. Sitä on armo.
Et ansaitse sitä etkä pyytänyt sitä.
Jumala on maksanut syntisi, pyysitpä sitä tai et.
Tarkoittaako se, että olet pelastettu? Ei, sinun on ensin uskottava siihen.
Pelastut armosta uskon kautta. Armo on Jumalan osuus, usko sinun.
Jumala on armosta tarjonnut sinulle pelastuksen.
Hän ojentaa sitä sinulle.
En usko, että katsot tätä sattumalta. Jumala sai sinut avaamaan tv:n.
Hän haluaa koskettaa sinua armollaan, ja se on ulottuvillasi.
Ehkä sanot, ettet ansaitse pelastua. Kukaan ei ansaitse sitä, en minäkään.
Saamme pelastuksen armosta, mutta se ei tapahdu automaattisesti.
Sinun on lisättävä armoon uskosi. Usko on sinun osasi, armo Jumalan.
Jumala on jo tehnyt osansa, pelastus on tarjolla sinulle, -
mutta tartutko siihen?
Tuleeko tästä Jumalan tarjouksesta totta elämässäsi, -
vai torjutko sen?
Ehkä et edes usko, että Jumala on olemassa ja torjut asian siksi.
Tai ehkä myönnät, että tämä on totta, mutta et tee asialle vielä mitään.
Haluat ensin kylvää hukkakaurasi tai tehdä omaa juttuasi -
ja aiot tarttua pelastukseen juuri ennen kuolemaasi.
Sillä ei ole väliä, torjutko tarjouksen vai lykkäätkö asian myöhemmäksi.
Jos jätät huomiotta sen, mitä Jeesus on puolestasi tehnyt -
etkä aktiivisesti ota armoa vastaan uskon kautta, -
joudut kuoltuasi helvettiin ja kärsit ikuista rangaistusta, -
vaikka Jumala on sovittanut syntisi. Sinun on otettava pelastus vastaan.
Se tarjotaan armosta, mutta otetaan vastaan uskon avulla.
Se on voimallista. Minua ihmetyttää, että monet eivät ymmärrä tätä.
He nostavat esiin raamatunkohtia, jotka puhuvat Jumalan armosta -
ja siitä, ettemme ansaitse sitä eikä se riipu teoistamme.
Tuolta pohjalta he päättävät, ettei pelastus riipu lainkaan meistä.
Jumala vain tekee, mitä tahtoo, Hän pelastaa sen kenet haluaa.
Erään sukulaiseni isoäiti oli perinteisessä baptistiseurakunnassa.
Kaikki baptistit eivät ehkä ajattele näin, se saattoi olla poikkeus.
Tuossa seurakunnassa opetettiin, että meidät on ennalta määrätty -
joko pelastukseen tai kadotukseen. Ihmisen omalla halulla ei ollut väliä.
Myös uskosta todistaminen oli turhaa, joten nainen ei todistanut.
Nainen kävi jatkuvasti kirkossa, mutta hänen miehensä ei.
Vaimo arveli, että mies oli tuomittu kadotukseen eikä todistanut tälle.
Lankomieheni meni käymään tuon miehen luona ja kertoi hänelle, -
että jokainen, joka huutaa avuksi Herran nimeä, tulee pelastumaan -
ja että Jeesus tarjoaa pelastusta, mutta mies saattoi valita, mitä tekisi.
Mies oli järkyttynyt, koska hänen vaimonsa oli aina sanonut, -
että hänet oli varmaankin ennalta määrätty helvettiin.
Kuultuaan totuuden hän rukoili ja tuli uskoon. Pian hän kuoli.
Uskoontulon jälkeen vaimo päätteli, että mies olikin yksi valituista.
Hän ajatteli, että jos Jumala haluaa jotain, se tapahtuu automaattisesti.
Jos asia olisi ollut hänestä kiinni, mies olisi joutunut helvettiin.
Tämä on totuuden vääristelyä.
Totuus on, että Jumala on armosta tarjonnut pelastuksen aivan kaikille, -
mutta emme pelastu yksin armosta, vaan meidän on uskottava siihen, -
mitä Jumala on tehnyt. Meidän pitää ottaa se omaksemme.
On väärin sanoa, että kaikki riippuu Jumalan armosta.
Jos niin olisi, kaikki pelastuisivat, koska armo on ilmestynyt kaikille.
Jumalan armo on sama kaikille, niin hyville kuin pahoillekin, -
koska se on armoa, mutta siihen pitää vastata uskossa.
Armo ja usko yhdessä vapauttavat pelastuksen ihmisen elämässä.
Armon ja uskon yhdistelmä saa Jumalan voiman virtaamaan meissä.
Tämä ei ole totta vain uudesti syntymiseen liittyen.
Sama pätee paranemiseen, menestykseen, rauhaan, iloon -
ja kaikkeen, mitä Jeesuksen kuolema meille tuottaa.
Meidän ei tarvitse anoa Jumalalta vapautusta masennuksesta, -
köyhyydestä tai sairaudesta. Jumala on tehnyt osuutensa, -
mutta meidän pitää ottaa uskossa vastaan se, mitä Hän antaa.
Uskon ja armon yhdistelmä vapauttaa Jumalan voiman.
Ef. 2:8 "Sillä armosta te olette pelastetut uskon kautta, -
ette itsenne kautta - se on Jumalan lahja -
ette tekojen kautta, ettei kukaan kerskaisi."
Olemme vasta pääsemässä todella voimallisiin asioihin.
Olen nyt laskenut perustan. Tämä opetus muuttaa elämäsi.
Muistutan, että aiheesta on saatavana kirja, työkirja -
sekä CD- ja DVD-levyjä. Kannattaa hyödyntää tarjous.
Päivän opetus on saatavissa Usko saaneesi -pakettina, -
johon kuuluu opetus CD-levyllä, kirja sekä työkirja.
Työkirjan mukana tulee CD-levy, jolta voit tulostaa tehtäviä, -
oppituntien runkoja, opetuslapseus- kysymyksiä ja Raamatun tekstejä.
Kurssin listahinta on 46,49 puntaa, mutta nyt saat sen 30 punnalla.
Paketti on saatavissa englanniksi ja espanjaksi. Voit tilata paketin -
ja kaikki ohjelmassa mainitut tuotteet nettisivujemme kautta.
Sieltä näet kaikki eri tavat, joilla voit saada opetuksen.
Toinen osa kertoo armosta ja uskosta.
Sen hinta on kolme puntaa, mutta jos sinulla ei ole siihen varaa, -
Andrew kumppaneineen tarjoaa sen ilmaiseksi.
Voit tilata materiaaleja luottokortilla netin kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7:30―17 (GMT)
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos numero on varattu, muista, että voit tilata materiaaleja -
milloin vain osoitteesta www.awme.net.
Jos haluat kirjoittaa meille, käytä ruudulla näkyvää osoitetta.
Ota yhteyttä jo tänään!
Olet tervetullut tapaamaan Andrewia johonkin näistä tapahtumista: -
Toukokuussa hän on Englannissa, Hollannissa ja Saksassa.
Kesäkuussa hän vierailee Nizzassa ja pitää konferenssin Coloradossa.
Heinäkuussa hän on Georgiassa ja Oklahomassa -
ja elokuussa Missourissa.
Lisätietoja tapahtumista alueellasi saat nettisivuiltamme.
Venäjän syrjäkylissä tapahtui äskettäin jotain voimallista.
Charis-raamattukoulun opiskelijat pitivät siellä parantamiskoulun.
―Kävimme kylissä täällä Keski-Venäjällä.
Kutsuimme tapahtumaan kymmeniä pastoreita lähiseuduilta.
Heitä tuli kauempaakin, 8―10 tunnin ajomatkan päästä.
Kävimme tulkkien kanssa kylissä, joiden asukkaat eivät voineet tulla.
Rukoilimme ihmisten puolesta, ja monet paranivat.
―Meillä oli oma paranemiskoulu täällä omassa kylässämme.
Olemme julistaneet paranemista ja nähneet ihmisten paranevan.
Sokeat ja kuurot ovat parantuneet, samoin niveltulehduksesta kärsineet.
Olemme nähneet paljon ihmeitä. Ihmisten sydämet ja mielet -
ovat vapautuneet vuosien uskonnollisuuden kahleista.
Ihmiset ovat innoissaan ja janoavat Jumalaa. On ollut hienoa olla täällä.
Tämä on ensimmäinen Jessican, 3. vuoden mediaopiskelijan -
raportti Venäjältä. Hyvää työtä! Jos haluat muutoksentekijäksi, -
tutustu kouluumme nettisivuillamme.
Yhdeksän kuukautta kohdussa. Synnytys, joka kesti 27 tuntia.
Kuolleena syntynyt lapsi.
Ja Jumalan Sanalla täytetyt vanhemmat, jotka eivät luovuttaneet.
Mitä tapahtuu, kun Jumalan Sana toimii ja elämä voittaa kuoleman?
Paranemismatka Benjaminin ja hänen vanhempiensa kanssa -
ei hevillä unohdu.
MUUTA ELÄMÄSI. MUUTA MAAILMA.
Investoi Charis-raamattukouluun ja Andrew Wommackin työhön
Suomennos: Anni Lähteenmäki